NORAKSTS

|  |  |
| --- | --- |
| 20.12.2018. | Nr.15/9 |

**LOKĀLPLĀNOJUMA ZEMESGABALIEM MIERA IELĀ 18 UN MIERA IELĀ 20, JELGAVĀ, REDAKCIJAS NODOŠANA PUBLISKAJAI APSPRIEŠANAI UN ATZINUMU SAŅEMŠANAI**

(ziņo I.Škutāne)

 **Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

 Saskaņā ar Jelgavas pilsētas domes 2018.gada 26.aprīļa lēmumu Nr.6/8 „Par lokālplānojuma izstrādes uzsākšanu zemesgabaliem Miera ielā 18 un Miera ielā 20, Jelgavā, lai izdarītu grozījumus Jelgavas pilsētas teritorijas plānojumā, un darba uzdevuma apstiprināšanu” tika uzsākta lokālplānojuma zemesgabaliem Miera ielā 18, Jelgavā ar kadastra apzīmējumu 0900 037 0197 un Miera ielā 20, Jelgavā ar kadastra apzīmējumu 0900 037 0164 izstrāde un apstiprināts darba uzdevums.

 Pamatojoties uz Teritorijas attīstības plānošanas likuma 12.panta pirmo daļu un 24.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punktu, un zemesgabalu īpašnieka 2018.gada 4.decembra iesniegumu ar lūgumu izskatīt lokālplānojuma zemesgabaliem Miera ielā 18 un Miera ielā 20, Jelgavā redakciju,

**JELGAVAS PILSĒTAS DOME NOLEMJ:**

1. Nodot lokālplānojuma zemesgabaliem Miera ielā 18 un Miera ielā 20, Jelgavā, redakciju (turpmāk – Lokālplānojums) publiskajai apspriešanai un institūciju atzinumu saņemšanai.
2. Lokālplānojuma izstrādes vadītājai Gunitai Osītei:
	1. organizēt publisko apspriešanu no 2019.gada 7.janvāra līdz 2019.gada 3.februārim, un publiskās apspriešanas laikā organizēt publiskās apspriešanas sanāksmi;
	2. nodrošināt sabiedrībai iespēju iepazīties ar Lokālplānojuma redakciju pašvaldības tīmekļa vietnē [www.jelgava.lv](http://www.jelgava.lv), portālā [www.geolatvija.lv](http://www.geolatvija.lv) un izdrukas veidā Jelgavas pilsētas pašvaldības administrācijas Klientu apkalpošanas centrā, Lielajā ielā 11, Jelgavā, 131.kabinetā.
3. Paziņojumu par Lokālplānojuma publisko apspriešanu ievietot pašvaldības tīmekļa vietnē [www.jelgava.lv](http://www.jelgava.lv), laikrakstā “Jelgavas Vēstnesis”, Teritorijas attīstības plānošanas informācijas sistēmā un nosūtīt Lokālplānojuma darba uzdevumā minētajām institūcijām atzinumu sniegšanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 21.decembrī